ନୂଆଦିଲ୍ଲୀଃ ଗୁରୁପୂର୍ଣ୍ଣିମା ଅବସରରେ ହଠାତ୍ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ୩ କୃଷି ଆଇନ୍କୁ ରଦ୍ଦ କରିଛନ୍ତି। ଏଭଳି କରି ଦୀର୍ଘ ଦିନ ହେବ ଚାଷୀ ସଙ୍ଗଠନ ଓ ସରକାରଙ୍କ ମଧ୍ୟରେ ଚାଲିଥିବା ଦୂରତାକୁ କମାଇବାକୁ ଚେଷ୍ଟା କରିଛନ୍ତି ମୋଦି। ଏହାକୁ ଚାଷୀଙ୍କ ବିଜୟ ହୋଇଛି, ଅହଂକାରର ପତନ ହୋଇଛି ବୋଲି ଆନ୍ଦୋଳନକାରୀ ଚାଷୀ ଏବଂ ବିରୋଧୀ କହୁଛନ୍ତି। ତେବେ କୃଷି ଆଇନ୍ ପରେ ଏବେ ନାଗରିକତା ସଂଶୋଧନ ଆଇନ୍(ସିଏଏ)ର ପାଳି। ଆଉ ଏହାକୁ ଖୋରାକ ଯୋଗାଇଛନ୍ତି ହାଇଦ୍ରାବାଦ ସାଂସଦ ତଥା ଏଆଇଏମ୍ଆଇଏମ୍ର ସୁପ୍ରିମୋ ଅସଦଦ୍ଦୁନି ୱୱେସି।
୩ କୃଷି ଆଇନ୍ ରଦ୍ଦ ହେବା ପରେ କେନ୍ଦ୍ର ସରକାରଙ୍କୁ ଟାର୍ଗେଟ କରିଛନ୍ତି ଏଆଇଏମ୍ଆଇଏମ୍ ଅଧ୍ୟକ୍ଷ ୱୱେସି। ଆଗକୁ ନାଗରିକ ସଂଶୋଧନ ଆଇନ୍ ମଧ୍ୟ ପ୍ରତ୍ୟାହାର କରିବାକୁ କେନ୍ଦ୍ର ସରକାର ବାଧ୍ୟ ହେବ ବୋଲି ସେ ଆଶା କରିଛନ୍ତି।
ସୂଚନା ମୁତାବକ, ୨୦୨୦ରେ ତିନି କୃଷି ଆଇନ୍ ଆସିଥିଲା। ହେଲେ ତା'ପୂର୍ବରୁ ନାଗରିକତା ସଂଶୋଧନା ବିଲ୍ ୨୦୧୯ରେ ଆସିଥିଲା। ଏହାକୁ ମଧ୍ୟ ଜୋରଦାର ବିରୋଧ କରାଯାଇଥିଲା। ଏହି ଆଇନ୍କୁ ବିରୋଧର କରି ଦିଲ୍ଲୀ ଜନ୍ତରମନ୍ତରରେ ଅନେକ ଲୋକେ ଧାରଣା ଦେଇଥିଲେ। କିନ୍ତୁ ଠିକ୍ ଏହି ସମୟରେ କରୋନା ମହାମାରୀ ଯୋଗୁଁ ସାରା ଦେଶରେ ଲାଗୁ ହୋଇଥିବା ଲକଡାଉନ୍ ଏହି ଆନ୍ଦୋଳନକୁ ଭଣ୍ଡୁର କରିଥିଲା। ଯାହାକି କେନ୍ଦ୍ରର ମୋଦି ସରକାରଙ୍କୁ ମଧ୍ୟ ସୁହାଇଥିଲା।
